Han var søn af lærer Nikolaj Frederik Søndergaard (1877-1967) og lærer Hansine Annine Hansen (1882-1966). Ved den finsk-sovjetiske vinterkrigs udbrud meldte han sig som frivillig i Finland, men returnerede til Danmark umiddelbart inden besættelsen uden at have deltaget i krigshandlinger. Han meldte sig ind i den nyetablerede forening af finlandsfrivillige, som senere fik navnet Nationalt Værn.